Helen Mirren se skoonheidsgeheim
JY LEES NOU Helen Mirren se skoonheidsgeheim
Die Britse veteraan-aktrise Helen Mirren het onlangs haar skoonheidsgeheime met Redbook gedeel - en jy sal nie glo wie haar hare doen nie!
Die meeste Hollywood-sterre gaan gereeld vir haarbehandelings by duur salonne om hul kapsels altyd op hul beste te laat lyk, maar dít voel na te veel moeite vir dié 69-jarige aktrise.
Sy vertel aan Redbook om elke 6 weke haarkapper toe te gaan, voel vir haar soos harde werk, daarom gaan sy net so 1 maal per jaar. Die res van die tyd sny sy sommer self haar hare - en dikwels die oggend van 'n rooitapyt-geleentheid.
Maar haar grootste skoonheidsgeheim verklap sy aan Redbook: Wees net jouself op die rooi tapyt. "Dit [die tyd op die rooi tapty] is 'n lawwe, fantastiese oomblik, maar dan is dit alles verby. Wat wonderlik is, is om nie meer senuagtig daaroor te wees nie - ek kan dit nou net geniet."
Sy het twee jaar gelede aan The Mirror gesê sy skryf haar vietse lyf toe aan die Koninklike Kanadese Lugmag-oefeninge. Dié reeks oefeninge uit die 1950's is aan die Kanadese Lugmaglede voorgeskryf - dit neem minder as 15 minute om te voltooi en jy hoef geen gereedskap te hê nie.